Ngohe Aromatawai: Ko Māui kaitoi

**Paerewa Paetae Ngā Toi Puoro 91749:** Te arotake i ngā mahi toi a tētahi kaitoi nō iwi taketake i roto i ngā toi puoro

**Aronga:** NgāToi Puoro 2.6A v1

**Whiwhinga:** 4

**Te Horopaki**

Ko tāu nā mahi he tuhi haurongo mō ngā mahi toi a tētahi kaitoi nō tētahi iwi taketake kē atu.

Kei te whakaritea tētahi pukapuka mō ngā kaitoi nō ngā iwi taketake o te ao. Ko koe tētahi o ngā kaituhi ka rangahau, ka arotake i ngā mahi toi a tētahi o ngā kaitoi o iwi kē atu. Māu e tuhi tētahi haurongo mō te kaitoi, te momo mahi e mahia nei e ia me ngā āhuatanga motuhake o āna mahi.

Ka aromatawaingia tō arotake i ngā āhuatanga motuhake e kitea ana i roto i ngā mahi a te kaitoi nei.

**Hei Mahi**

Kōwhiria tētahi kaitoi hei kaupapa mō te haurongo.

Rangahaua ngā kōrero mōna, pērā i:

* tōna oranga
* āna ake momo mahi toi
* ngā āhuatanga motuhake, papai hoki o āna mahi
* ngā huānga, pūkenga, tukanga anō hoki e kitea ana i roto i āna mahi.

Tuhia tētahi haurongo e whakamārama ana i aua āhuatanga.

Whakaritea ngā kōrero me ngā whakaaro kia rere ngātahi ai, kia noho pai ai ki te haurongo.

**Taunakitanga:** **Ngā Toi Puoro 91749 Ko Māui kaitoi**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| * Ka tautohu i ngā āhuatanga ngao pae o ngā mahi toi.
* Ka whakamārama i ngā pūkenga, ngā huānga me ngā tukanga e kitea ana i ngā mahi toi.

*Hei tauira:**Kua tuhia e te ākonga ngā kōrero haurongo mō tētahi kaitoi iwi taketake pērā i:** *ngā kōrero mō tōna oranga (hei tauira: tōnā whānau, ōna hapū, tōna tūrangawaewae hoki, nā te aha hoki ia i whai i te huarahi toi)*
* *āna ake momo mahi toi (hei tauira: āna momo tāera i te tīmatanga, āna huānga matua, āna pūkenga matua, āna tukanga hoki)*
* *ngā āhuatanga motuhake papai hoki o āna mahi (hei tauira: nā te aha tātou i mōhio ai nāna anō tētahi mahi toi).*
 | * Ka tautohu i ngā āhuatanga ngao tū o ngā mahi toi.
* Ka whakamāori i ngā pūkenga, ngā huānga me ngā tukanga e kitea ana i ngā mahi toi.

*Hei tauira:**Kua kōrerorerohia e te ākonga ngā kōrero haurongo mō tētahi kaitoi iwi taketake pērā i:** *ngā kōrero mō tōna oranga (hei tauira: ōna kāwai whakapapa, āna ranga wairua o te ao toi, ngā tāera e kaha kitea nei i roto i āna mahi toi).*
* *āna ake momo mahi toi, ā, kua āta whakaatu i ōna ake whakaaro mo āna mahi toi (hei tauira: ngā pūkenga, nga huānga me ngā tukanga i whakamahia e ia hei waihanga i ngā mahi toi)*
* *te rerekē o ngā tukanga, ngā tukanga rerekē anō hoki kua whakamātauria.*
 | * Ka tautohu i ngā āhuatanga ngao matariki o ngā mahi toi.
* Ka whakawhānui i ngā pūkenga, ngā huānga me ngā tukanga e kitea ana i ngā mahi toi.

*Hei tauira:**Kua whakaraupapatia ngā arotakenga o ngā kōrero haurongo mō tētahi kaitoi iwi taketake pērā i:** *ngā kōrero mō tōna oranga me ngā awenga o kaitoi kē*
* *āna ake momo mahi toi*
* *ngā tāera e kaha whāia nei e ia mō ngā rā kei te heke mai.*

*Kua mārama pū ki ngā pūkenga, ngā huānga me ngā tukanga i whakamahia e te kaitoi hei waihanga i ngā mahi toi, kia taea ai te whakataurite ki ngā momo kaupapa.*  |